Vrou (60) aangeval, vermink tydens plaasaanvalArgieffoto: SAPD ŉ 60-jarige vrou is Vrydag aangeval en erg mishandel tydens ŉ plaasaanval op Kalbasfontein tussen Fochville en Westonaria in Gauteng. Kol. Lungelo Dlamini, woordvoerder van die polisie, sê die vrou is na bewering deur drie aanvallers met ŉ skerp voorwerp gesteek en met elektriese gereedskap gemartel. Haar hond is ook tydens die voorval geskiet. Sy is volgens gerugte ook vasgebind en eers etlike ure later opgespoor. Die verdagtes het gevlug met die vrou se handwapen en voertuig. Die verlate voertuig is later, slegs een kilometer van die plaas se hek, opgespoor. Die polisie ondersoek die saak en Dlamini het enigiemand met inligting versoek om die polisie te kontak.